મોદીએ મીડિયાને પણ અપીલ કરી હતી કે તેઓ ભલે તેમનું ભાષણ ના દેખાડે, પણ કુંવરબાઈના આ પ્રેરણાદાયક કાર્યને લોકો સુધી જરૂર પહોંચાડે. સ્પષ્ટ છે કે કુંવરબાઈ આ ઉંમરે પણ જે વાતો માટે લોકોને જાગૃત કરી રહ્યા છે, તેને જોતા તેમના માટે તમામ વિશેષણો નાના છે. તેથી જ કહેવાય છે કે કોઇ પણ ઉંમરની દ્રષ્ટિએ નાના કે મોટા નથી હોતા. મન, મસ્તિષ્ક અને માનસિકતાથી જ માનવી નાનો કે મોટો હોય છે. કુંવરબાઈ જેવી ઉંમરની દ્રષ્ટિએ વૃદ્ધ મહીલા પણ મન-મસ્તિષ્કથી સચેતન હોઇ શકે છે અને દુનિયાને માર્ગ ચિંધી શકે છે. દેશને જરૂર છે કુંવરબાઈ જેવા વધારે લોકોની જેથી વડાપ્રધાન નરેન્દ્ર મોદીના સ્વપ્નોને ભારત હકીકતમાં જોઇ શકે.